|  |  |
| --- | --- |
| Slika, ki vsebuje besede besedilo  Opis je samodejno ustvarjen  [gp.mvzi@gov.si](mailto:gp.mvzi@gov.si) | |
| Številka: 511-1/2025-3360-73 | |
| Ljubljana, 1.10.2025 | |
|  | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Izhodišča za udeležbo delegacije Republike Slovenije na 43. zasedanju generalne konference UNESCO, 30.10. – 13.11.2025, Samarkand, Uzbekistan – predlog za obravnavo | | | |
| 1. Predlog sklepov vlade: | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 − uradno prečiščeno besedilo, 109/08, 38/10 − ZUKN, 8/12, 21/13, 47/13 − ZDU-1G, 65/14, 55/17, 163/22 in 57/25 – ZF) je Vlada Republike Slovenije na ….seji dne ….. sprejela naslednji  SKLEP  1. Vlada Republike Slovenije je sprejela izhodišča za udeležbo delegacije Republike Slovenije na 43. zasedanju generalne konference UNESCO, 30.10. – 13.11.2025, Samarkand, Uzbekistan.  2. Vlada Republike Slovenije je imenovala delegacijo v naslednji sestavi (po statutu UNESCO):  Delegati:   * dr. Jure Gašparič, državni sekretar, Ministrstvo za visoko šolstvo, znanost in inovacije, vodja delegacije, 2. – 5.11.2025; * mag. Renata Cvelbar Bek, veleposlanica Republike Slovenije v Parizu, stalna predstavnica Republike Slovenije pri UNESCO, namestnica vodje delegacije, 28.10. – 7.11.2025; * Darja Golež, namestnica stalne predstavnice Republike Slovenije pri UNESCO, članica delegacije, 28.10. – 14.11.2025; * Gašper Hrastelj, generalni sekretar Slovenske nacionalne komisije za UNESCO, Urad za UNESCO, Ministrstvo za visoko šolstvo, znanost in inovacije, član delegacije, 28.10. – 7.11.2025; * Tina Vuga, vodja Službe za evropske zadeve in mednarodno sodelovanje, Ministrstvo za visoko šolstvo, znanost in inovacije, članica delegacije, 2. – 5.11.2025;   Namestniki delegatov:   * Rebeka Bibič, študentka, mladinska delegatka za udeležbo na UNESCO mladinskemu forumu in ob začetku zasedanja generalne konference 26. – 30.10.2025.   Barbara Kolenko Helbl  GENERALNA SEKRETARKA  SKLEP PREJMEJO:   * Ministrstvo za visoko šolstvo, znanost in inovacije; * Ministrstvo za vzgojo in izobraževanje; * Ministrstvo za zunanje in evropske zadeve; * Ministrstvo za kulturo; * Ministrstvo za naravne vire in prostor; * Ministrstvo za digitalno preobrazbo; * Urad Vlade RS za komuniciranje. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * dr. Igor Papič, minister * dr. Jure Gašparič, državni sekretar * Gašper Hrastelj, direktor, Urad za UNESCO | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| Gradiva ne bo obravnaval Državni zbor. | | | |
| 5. Kratek povzetek gradiva: | | | |
| Gradivo vsebuje izhodišča ter sestavo delegacije Republike Slovenije, ki se bo udeležila 43. zasedanja generalne konference UNESCO, Samarkand, Uzbekistan, 30.10. – 13.11.2025. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | DA/**NE** |
| b) | usklajenost slovenskega pravnega reda s pravnim redom Evropske unije | | DA/**NE** |
| c) | administrativne posledice | | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | | DA/**NE** |
| d) | okolje, vključno s prostorskimi in varstvenimi vidiki | | DA/**NE** |
| e) | socialno področje | | DA/**NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | DA/**NE** |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | | |
|  | | Tekoče leto (t) | | t + 1 | t + 2 | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | | |  |
| II. Finančne posledice za državni proračun | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1**\*\*** |
|  |  | |  | |  | | | |  |
|  |  | |  | |  | | | |  |
|  |  | |  | |  | | | |  |
|  | | | | | | | | | |
| SKUPAJ | | | | |  | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 |
|  |  | |  | |  | | | |  |
|  |  | |  | |  | | | |  |
| SKUPAJ | | | | |  | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | | |
|  | | |  | | |  | | | |
|  | | |  | | |  | | | |
|  | | |  | | |  | | | |
| SKUPAJ | | |  | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | |
| 7.b Predstavitev ocene finančnih posledic pod 40.000 EUR:  Gradivo nima večjih finančnih posledic za državni proračun. Potni stroški bodo razdeljeni po naslednjih proračunskih postavkah:   * + MVZI: potni stroški bodo krili udeležbo državnega sekretarja, direktorja Urada za UNESCO, vodje službe za evropske zadeve in mednarodno sodelovanje ter mladinske delegatke in ne bodo presegli 13.000 EUR. Sredstva so zagotovljena na proračunskih postavkah PP 231731 Materialni stroški (državni sekretar, direktor Urada za UNESCO, vodja službe za evropske zadeve in mednarodno sodelovanje) in PP 231766 – Programi UNESCO (mladinska delegatka).   + MZEZ: potni stroški bodo krili udeležbo veleposlanice RS v Parizu, stalne predstavnice RS pri UNESCO in njene namestnice Sredstva so zagotovljena na proračunskih postavkah MZEZ in ne bodo presegli 10.000 EUR. | | | | | | | | | |
| **8. Predstavitev sodelovanja z združenji občin:**  Gradivo ni take narave, da bi bilo potrebno sodelovanje z združenji občin. | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | DA/**NE** | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE** | | | | | | | | | |
| 9. Predstavitev sodelovanja javnosti: | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | DA/**NE** | | |
| Gradivo ni take narave, da bi ga bilo treba predhodno objaviti na spletni strani. | | | | | | | | | |
|  | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | DA/**NE** | | |
| **11. Gradivo je uvrščeno v delovni program vlade:** | | | | | | | DA/**NE** | | |
| prof. dr. Igor PAPIČ  MINISTER | | | | | | | | | |

PRILOGA II

PREDLOG SKLEPA VLADE RS

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 − uradno prečiščeno besedilo, 109/08, 38/10 − ZUKN, 8/12, 21/13, 47/13 − ZDU-1G, 65/14, 55/17, 163/22 in 57/25 – ZF) je Vlada Republike Slovenije na ….seji dne ….. sprejela naslednji

SKLEP

1. Vlada Republike Slovenije je sprejela izhodišča za udeležbo delegacije Republike Slovenije na 43. zasedanju generalne konference UNESCO, 30.10. – 13.11.2025, Samarkand, Uzbekistan.

2. Vlada Republike Slovenije je imenovala delegacijo v naslednji sestavi (po statutu UNESCO):

Delegati:

* dr. Jure Gašparič, državni sekretar, Ministrstvo za visoko šolstvo, znanost in inovacije, vodja delegacije, 2. – 5.11.2025;
* mag. Renata Cvelbar Bek, veleposlanica Republike Slovenije v Parizu, stalna predstavnica Republike Slovenije pri UNESCO, namestnica vodje delegacije, 28.10. – 7.11.2025;
* Darja Golež, namestnica stalne predstavnice Republike Slovenije pri UNESCO, članica delegacije, 28.10. – 14.11.2025;
* Gašper Hrastelj, generalni sekretar Slovenske nacionalne komisije za UNESCO, Urad za UNESCO, Ministrstvo za visoko šolstvo, znanost in inovacije, član delegacije, 28.10. – 7.11.2025;
* Tina Vuga, vodja Službe za evropske zadeve in mednarodno sodelovanje, Ministrstvo za visoko šolstvo, znanost in inovacije, članica delegacije, 2. – 5.11.2025;

Namestniki delegatov:

* Rebeka Bibič, študentka, mladinska delegatka za udeležbo na UNESCO mladinskemu forumu in ob začetku zasedanja generalne konference 26. – 30.10.2025.

Barbara Kolenko Helbl

GENERALNA SEKRETARKA

SKLEP PREJMEJO:

* Ministrstvo za visoko šolstvo, znanost in inovacije;
* Ministrstvo za vzgojo in izobraževanje;
* Ministrstvo za zunanje in evropske zadeve;
* Ministrstvo za kulturo;
* Ministrstvo za naravne vire in prostor;
* Ministrstvo za digitalno preobrazbo;
* Urad Vlade RS za komuniciranje.

PRILOGA II

Izhodišča za udeležbo delegacije Republike Slovenije na 43. zasedanju generalne konference UNESCO, ki bo potekalo od 30. oktobra do 13. novembra 2025 v Samarkandu, Uzbekistan

**I. Namen udeležbe in program 43. zasedanja generalne konference UNESCO v Samarkandu, Uzbekistan, od 30. oktobra do 13. novembra 2025**

Delegacija Republike Slovenije se bo od 30. oktobra do 13. novembra 2025 udeležila 43. zasedanja generalne konference UNESCO.

Generalna konferenca, na kateri sodelujejo vse države članice Organizacije Združenih narodov za izobraževanje, znanost in kulturo (v nadaljevanju besedila: UNESCO), zaseda vsaki dve leti in sprejema temeljne dokumente, program in dvoletni proračun organizacije, vsaka štiri leta pa imenuje oziroma izvoli generalnega direktorja. Delo generalne konference UNESCO poteka na plenarnih zasedanjih in v petih programskih komisijah (Komisija za program, zunanje odnose, finančne in administrativne zadeve; Komisija za izobraževanje; Komisija za naravoslovne znanosti; Komisija za družboslovne in humanistične znanosti; Komisija za kulturo; Komisija za komunikacije in informacije) in dveh odborih (Odbor za imenovanja in Odbor za pravna vprašanja).

Poleg predloga programa delovanja in proračuna za 2026 – 2029 so za posamezna področja na dnevnem redu zasedanja tudi druga pomembna vprašanja. Vse točke so dodeljene komisijam glede na njihovo pristojnost in razpored zasedanja. Presečna področja bodo obravnavana na skupnem zasedanju komisij. Združene države Amerike so po odločitvi o izstopu iz UNESCO sporočile, da se Generalne konference ne bodo udeležile.

Na tokratnem zasedanju Generalne konference bo potrjen nov generalni direktor UNESCO. Slovenija podpira kandidata Egipta.

Pričakuje se, da bo na Generalni konferenci potrjena slovenska pobuda obeležitve mednarodnega dneva jam in krasa, v kolikor bo Izvršilni odbor na jesenskem zasedanju sprejel odločitev o obeležitvi mednarodnega dne jam in krasa.

**II. Volitve**

Na dnevnem redu so volitve v Izvršilni odbor in druge strokovne organe UNESCO. Po uskladitvi Ministrstva za visoko šolstvo, znanost in inovacije, Ministrstva za vzgojo in izobraževanje, Ministrstva za zunanje in evropske zadeve, Ministrstva za kulturo, Ministrstva za naravne vire in prostor, Ministrstva za digitalno preobrazbo in Slovensko nacionalno komisijo za UNESCO Republika Slovenija na tokratnem zasedanju generalne konference kandidira v naslednje odbore:

* Odbor za svetovno dediščino za obdobje 2025 – 2029
* Medvladni svet Mednarodnega hidrološkega programa (IHP) za obdobje 2025 – 2029
* Medvladni bioetični odbor (IGBC) za obdobje 2025 – 2029
* Medvladni odbor za telesno vzgojo in šport (CIGEPS) za obdobje 2025 – 2029)

Na naslednjem zasedanju generalne konference bo Slovenija kandidirala tudi v Izvršilni odbor za obdobje 2027 – 2031.

Delegacija Republike Slovenije bo glasovanje izvedla po uskladitvi med Ministrstvom za zunanje in evropske zadeve, Ministrstvom za visoko šolstvo, znanost in inovacije, Ministrstvom za vzgojo in izobraževanje, Ministrstvom za kulturo, Ministrstvom za naravne vire in prostor, Ministrstvom za digitalno preobrazbo in Slovensko nacionalno komisijo za UNESCO.

**III. Stališča delegacije Republike Slovenije na posameznih programskih področjih**

Teme in gradiva, ki jih bo obravnavala generalna konferenca je obravnaval Izvršilni odbor UNESCO na svojih zasedanjih v letih 2024 in 2025, tako, da so se deležniki, resorna ministrstva in Slovenska nacionalna komisija za UNESCO z njimi seznanjali sproti in tudi prispevali svoja stališča kljub temu, da Republika Slovenija ni članica v Izvršilnem odboru. Delegacija Republike Slovenije bo ta stališča zastopala tudi na zasedanju generalne konference.

Na posameznih področjih delovanja UNESCO bo delegacija izhajala iz naslednjih usmeritev:

Na področju kulture in svetovne kulturne dediščine ter svetovne nesnovne kulturne dediščine:

* Vsestransko sodelovanje v organih in delovnih telesih UNESCO pri oblikovanju politik in obravnavi prioritetnih vsebin za spremljanje stanja, upravljanja, varovanja in osveščanja o pomenu snovne in nesnovne kulturne dediščine v mednarodnih okvirih in na nacionalni ravni.
* Sodelovanje pri oblikovanju nadgradnje obstoječih UNESCO deklaracij in priporočil za zagotavljanje učinkovitejšega varovanja in reševanje najbolj ogrožene kulturne dediščine zaradi oboroženih spopadov in podnebne krize.
* Sodelovanje pri oblikovanju ustreznih priporočil in smernic za vključevanje znanj, veščin in praks o dediščini v procese izobraževanja.
* Podpora odprtemu dostopu do kulturnih in znanstvenih vsebin, z namenom zagotovitve dostopnosti nacionalne pisne kulturne dediščine vsem državljanom.
* Promocija dediščine in izvajanje Unescovih konvencij o varstvu kulturni dobrin v primeru oboroženega spopada (1954), o preprečevanju nezakonitega uvoza, izvoza kulturnih dobrin in prenosa lastninske pravice (1970), o varstvu svetovne dediščine (1972), o varovanju podvodne kulturne dediščine (2001) in varovanju nesnovne kulturne dediščine (2003).
* Uveljavljanje regionalnega akcijskega načrta za Unescovo svetovno dediščino za Evropo in Severno Ameriko.
* Spodbujanje jezikovne in kulturne raznolikosti z izvajanjem konvencije iz 2005.
* Spodbujanje povezovanja različnih konvencij, programov in akcij za doseganje sinergij in vidnosti področja in uveljavljanja kulture kot dejavnika trajnostnega razvoja.
* Vodenje stroge presoje vplivov na področju svetovne kulturne dediščine po 172. členu Operativnih smernicah za izvajanje UNESCO konvencije o svetovni dediščini in v skladu s Priročnikom za presojo vplivov (Guidance and Toolkit for Impact Assessments in a World Heritage Conext)..

Na področju okolja in svetovne naravne dediščine

* Oblikovanje mednarodne in nacionalne okolijske politike, v okviru katere bi aktivno sooblikovali politiko podnebnih sprememb.
* Učinkovito izvajanje Konvencije o varovanju svetovne naravne in kulturne dediščine predvsem v obliki serijskih in čezmejnih nominacij.
* Spodbujanje medvladnega raziskovalnega programa v okviru UNESCO programa Človek in biosfera (Man and Biosphere, MAB), ki vključuje imenovana biosferna območja v globalno mrežo območij namenjenih varovanju biotske raznovrstnosti in trajnostni rabi.
* Podpora in promocija globalne mreže geoparkov (Global Network of National Geoparks) in mednarodnega programa IGGP.
* Podpora ostalim seznamom in instrumentom na globalni ravni za ohranjanje biotske raznovrstnosti, kot je npr. seznam mednarodno pomembnih mokrišč (Ramsarska konvencija).
* Vodenje stroge presoje vplivov na področju svetovne naravne dediščine po 172. členu Operativnih smernicah za izvajanje UNESCO konvencije o svetovni dediščini in v skladu s Priročnikom za presojo vplivov (Guidance and Toolkit for Impact Assessments in a World Heritage Conext)..

Na področju izobraževanja, znanosti in športa

Izobraževanje

* Podpora programom Izobraževanje za trajnostni razvoj, Izobraževanje za vse, Izobraževanje za človekove pravice, Izobraževanje za mir, Vseživljenjsko učenje in Aktivno državljanstvo, tudi v okviru neformalne skupine držav, združene v Platformo za izobraževanje o človekovih pravicah, katere članica je Republika Slovenija.
* Podpora večji vlogi in okrepitvi mednarodne koordinacije UNESCO združenih šol (ASPNet), zlasti na področju vključevanja UNESCO šol v izvajanje UNESCO programov na globalni ravni ter pri pripravi in preverjanju učnih pripomočkov za področje državljanske vzgoje, izobraževanja za trajnostni razvoj in izobraževanja za človekove pravice.
* Uveljavitev – znotraj velikega programa Izobraževanje – in sicer zagotavljanje dostopnosti, inkluzivnosti in kakovosti izobraževanja in učenja skozi vse življenje v vseh okoljih tudi digitalnih, ter spodbujanje vzgoje in izobraževanja za medkulturnost ter med prečnimi načeli oziroma temami krepitev prepoznavanja raznolikosti kot vrednote, sprejemanje in vključevanje priseljencev ob spoštovanju in spodbujanju njihovih jezikov in kultur ter soočanje z vprašanji vpliva demografskih sprememb na izobraževanje in učenje skozi vse življenje.
* Močna podpora pri implementaciji UNESCO Priporočila o prosto dostopnih izobraževalnih virih (Recommendation on OER). RS je aktivna članica t.i. »dinamične koalicije« držav članic UNESCO za izvajanje priporočila, ki jo vodi sekretariat UNESCO.
* Krepitev sodelovanja z drugimi regionalnimi in mednarodnimi organizacijami, še posebej Svetom Evrope, Evropsko unijo in Organizacijo za ekonomsko sodelovanje in razvoj.

Znanost

* Podpora UNESCO aktivnostim in mrežam s področja znanosti in visokega šolstva (UNESCO UNITWIN/Chairs in UNESCO centri II. Kategorije).
* Podpora mednarodnim in medvladnim programom UNESCO na področju oceanografije, hidrologije, biosfere, ved o zemlji ter družboslovja (IOC, IHP, MAB, IGGP, MOST).
* Podpora konceptu odprte znanosti: Podpora implementaciji UNESCO Priporočila o odprti znanosti.

Etika v znanosti

* Podpora aktivnostim za vzpostavljanje in ohranjanje znanstvene avtonomije.
* Podpora priporočilu o etiki v nevrotehnologiji.
* Podpora programom s področja filozofije in interdisciplinarnosti na področjih družboslovnih znanosti in humanistike (npr. program MOST).
* Podpora delovanju Svetovne komisije za etiko v znanosti in tehnologiji (COMEST) in Mednarodnega odbora za bioetiko (IBC).

Šport

* Aktivno izvajanje UNESCO Konvencije proti dopingu v športu.
* Sodelovanje pri razpisih UNESCO Sklada proti dopingu v športu.
* Vključitev mladih.
* Podpora programom za spodbujanje gibanja in v tem okviru podpora revidirani mednarodni listini o telesni vzgoji, gibanju in športu.
* Podpora spodbujanju športa na vseh ravneh in v tem okviru razglasitvi mednarodnega dneva univerzitetnega športa.
* Podpora novemu UNESCO programu »Fit For Life«.

Na področju komunikacij in informacij ter umetne inteligence

* Podpora in aktivno vključevanje na področju etike v umetni inteligenci – predvsem prek Mednarodnega raziskovalnega centra za umetno inteligenco pod okriljem UNESCO (IRCAI).
* Podpora implementaciji UNESCO Priporočila o etiki umetne inteligence.

Na področju mladih

* Podpora UNESCO foruma za mlade in promocija UNESCO mreže mladih v Sloveniji.

IV. Predlog stališč Republike Slovenije glede političnih vprašanj

Delegacija Republike Slovenije bo:

1. pri programu in proračunu podprla proračun v obliki realne rasti, to je povišanje proračuna v višini inflacije.

2. podprla vsa prizadevanja za nujno korenito reformo UNESCO v skladu s poslanstvom in mandatom organizacije, vključno z racionalizacijo administracije Pri prioritizaciji programov bo upoštevala geografsko uravnoteženost, kakor tudi celovito reformo OZN.

3. podprla vse napore pri doseganju večje transparentnosti dejavnosti UNESCO, vključno glede večjega števila informativnih sestankov kot tudi rezultatov regionalnih uradov in različnih misij ter rezultatov notranje evalvacije, kakor tudi sodelovanja UNESCO v programih Evropske unije.

4. Glede na naravo in potek dela generalne konference bo delegacija podrobnejša stališča do posameznih dokumentov na dnevnem redu usklajevala sproti s pristojnimi ministrstvi. Delegacija bo pri tem upoštevala tudi stališča, ki bodo potrjena v postopku usklajevanja držav članic Evropske unije med zasedanji vodilnih organov UNESCO.

**V. Pomembni in spremljevalni dogodki ob 43. zasedanju generalne konference UNESCO**

Bilateralna srečanja

Ob robu generalne konference UNESCO se bo državni sekretar dr. Jure Gašparič predvidoma sestal z visokimi predstavniki UNESCO ter z ministri, ki se bodo udeležili zasedanja generalne konference UNESCO.

14. mladinski forum UNESCO na temo "Klimatsko ukrepanje in družbeni vplivi, zlasti na mlade ljudi", 27. + 28.11.2025

Foruma se bo udeležila Rebeka Bibič, mladinska delegatka in študentka, zaposlena v Uradu za UNESCO.

Medregionalno zasedanje nacionalnih komisij za UNESCO, 29.10.2025

Zasedanja se bo udeležil Gašper Hrastelj, generalni sekretar Slovenske nacionalne komisije za UNESCO.

Ministrsko zasedanje za temo izobraževanja, 31.10.2025

Slovenija se zasedanja ne bo aktivno udeležila.

Strokovno zasedanje, 3.11.2025

Delegacija RS se bo zasedanja aktivno udeležila.

Generalna skupščina Konvencije o svetovni kulturni in naravni dediščini, 11.11.2025 (Samarkand, Uzbekistan, otvoritev), 24. – 25.11.2025, Pariz, Francija

25. zasedanje generalne skupščine držav pogodbenic Konvencije iz leta 1972 bo na podlagi 8. člena konvencije potekalo v sklopu generalne konference UNESCO. Generalna skupščina bo izvolila nove člane 21-članskega medvladnega Odbora za svetovno dediščino. Republika Slovenija je podala kandidaturo za Odbor za svetovno dediščino.

Zasedanja v Parizu se bo aktivno udeležilo Stalno predstavništvo RS pri UNESCO ter Špela Spanžel, Ministrstvo za kulturo, nacionalna stična točka za svetovno dediščino na področju kulture.

Delegacija Republike Slovenije bo glasovanje izvedla po uskladitvi med Ministrstvom za zunanje in evropske zadeve, Ministrstvom za kulturo, Ministrstvom za naravne vire in prostor in Slovensko nacionalno komisijo za UNESCO.

VI. Sestava delegacije Republike Slovenije

V skladu s poslovnikom generalne konference UNESCO lahko vsaka država članica imenuje pet članov delegacije (delegati) in pet njihovih namestnikov ter neomejeno število svetovalcev, ki praviloma izhajajo iz vrst članov nacionalnih komisij.

Pri predlogu sestave delegacije je v največji meri upoštevano načelo varčnosti in učinkovitosti, saj je za posamezne udeležence predviden najkrajši čas udeležbe na konferenci, ki še omogoča učinkovito izvajanje nalog na področju UNESCO dejavnosti. Razpored zasedanja delovnih teles generalne konference je razviden na spletni povezavi: [Provisional agenda of the 43rd session of the General Conference - UNESCO Digital Library](https://unesdoc.unesco.org/ark:/48223/pf0000393819).

Delegati:

* dr. Jure Gašparič, državni sekretar, Ministrstvo za visoko šolstvo, znanost in inovacije, vodja delegacije, 2. – 5.11.2025;
* mag. Renata Cvelbar Bek, veleposlanica Republike Slovenije v Parizu, stalna predstavnica Republike Slovenije pri UNESCO, namestnica vodje delegacije, 28.10. – 7.11.2025;
* Darja Golež, namestnica stalne predstavnice Republike Slovenije pri UNESCO, članica delegacije, 28.10. – 14.11.2025;
* Gašper Hrastelj, generalni sekretar Slovenske nacionalne komisije za UNESCO, Urad za UNESCO, Ministrstvo za visoko šolstvo, znanost in inovacije, član delegacije, 28.10. – 7.11.2025;
* Tina Vuga, vodja Službe za evropske zadeve in mednarodno sodelovanje, Ministrstvo za visoko šolstvo, znanost in inovacije, članica delegacije, 2. – 5.11.2025;

Namestniki delegatov:

* Rebeka Bibič, študentka, mladinska delegatka za udeležbo na UNESCO mladinskemu forumu in ob začetku zasedanja generalne konference 26. – 30.10.2025.